Խոսրովի անտառի հրդեհին ևս անդրադարձավ Արծվիկ Մինասյանը: Այդ առնչությամբ կասկածներ էին հնչել՝ ոմանք հրդեհը դիտավորություն էին համարում: Պաշտոնյան նախ բացառեց նախարարության ենթակայության տակ գտվող տարածքներում հանքարդյունաբերողների կողմից հրդեհ կազմակերպելը: Ապա լրագրողներին ներկայացրեց արբանյակներից արված լուսանկարները, որոնցից երևում է, որ հրդեհը բնական ճանապարհով չէր կարող առաջանալ: Դա կամ տեխնածին է, կամ մարդածին: Իսկ թե ինչի՛ց է ի վերջո, ինչի՛ց է այն բռնկվել՝ կպարզեն իրավապահները: